આમ તો લેકવ્યુ ફ્રંટને ગઈકાલે રવિવારે ખુલ્લુ મુકાયું છે પરંતુ તેનો ઉપયોગ તો છેલ્લા મહિનાથી લોકોએ કરવા માંડ્યો હતો. સવારથી લઈ મોડી સાંજ સુધી લોકોની અવરજવર આ જગ્યાએ જોવા મળે છે. મોટી સંખ્યામાં અત્યારથી જ આ ઉદ્યાન (લેકવ્યુ ફ્રંટ)નો ઉપયોગ કરતા જોવા મળ્યા છે. આગામી દિવસોમાં તેમાં વધારો થશે એ નક્કી છે. જોકે નવાઈની અને નોંધનીય વાત એ છે કે 2.25 કરોડનો માતબર ખર્ચ કરાયો, મોટી સંખ્યામાં લોકો આ જગ્યાએ આવશે ત્યારે લેકવ્યુ ફ્રંટમાં કુદરતી જરૂરિયાત સમુ એકપણ શૌચાલય જ બનાવવામાં આવ્યુ નથી.